କନ୍ଧମାଳ/ନବରଂଗପୁରଃ ଆଦିବାସୀ ଅଧ୍ୟୁଷିତ କନ୍ଧମାଳ ଓ ନବରଂଗପୁର ଜିଲ୍ଲାରୁ ବିହାର ଓ ବେଙ୍ଗାଲୁରୁକୁ ଗଂଜେଇ ଚାଲାଣ ହେଉଛି। ପୁଲିସ ଆଜି ଏହା ଖୁଲାସା କରିଛି। ପୁଲିସ ଆଜି ପ୍ରାୟ ୬ କୁଣ୍ଟାଇଲରୁ ଅଧିକ ଗଂଜେଇ ଜବତ କରିଥିବା ଜଣାଯାଇଛି। ଏଥି ସହିତ ବାହନ, ମୋବାଇଲ, ଏଟିଏମ୍ କାର୍ଡ ଜବତ କରିଛି।
କନ୍ଧମାଳ ଜିଲ୍ଲା ଗୋଚ୍ଛାପଡ଼ା ପୁଲିସ ଗତକାଲି ୫ କୁଇଣ୍ଟାଲ ୧୫ କିଲୋ ଗଂଜେଇ ଜବତ କରିଛି। ଜବତ ହୋଇଥିବା ଗଂଜେଇର ମୂଲ୍ୟ ୧୦ ଲକ୍ଷ ୩୦ ହଜାର ଟଙ୍କା ହେବ। ୮ ଜଣ ଅଭିଯୁକ୍ତ ଗଂଜେଇ ଚାଲାଣ କରୁଥିବା ବେଳେ ସେମାନଙ୍କ ମଧ୍ୟରୁ ୬ ଜଣଙ୍କୁ ପୁଲିସ ଗିରଫ କରିଛି। ଗିରଫ ଅଭିଯୁକ୍ତମାନଙ୍କ ମଧ୍ୟରେ ୫ ଜଣ ଉଷାଗାଡ଼ୁ ଗାଁର। ଅନ୍ୟ ଅଭିଯୁକ୍ତ ବେଙ୍ଗାଲୁରୁ ସହରରୁ ଆସିଥିଲା। ପୁଲିସ ତଦନ୍ତରୁ ଜଣାପଡ଼ିଛି ଯେ, ବେଙ୍ଗାଲୁରୁକୁ ଗଂଜେଇ ଚାଲାଣ ହେଉଥିଲା।
